A Bizottság 893/93/EGK rendelete

(1993. április 13.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 697/93/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján, a 2. oszlopban feltüntetett megfelelő KN-kódok szerint kell besorolni;

mivel a kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és e rendelet rendelkezéseinek meg nem felelő kötelező érvényű tarifális felvilágosításra a 3796/90/EGK bizottsági rendelet [3] 6. cikkének rendelkezéseivel összhangban a jogosult még egy meghatározott ideig hivatkozhasson, amennyiben az 1715/90/EGK tanácsi rendelet [4] 14. cikke (3) bekezdése második albekezdésének a) vagy b) pontjában említett szerződést kötött;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

A kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett, e rendelet rendelkezéseinek többé meg nem felelő kötelező érvényű tarifális felvilágosításra a 3796/90/EGK tanácsi rendelet 6. cikkének rendelkezéseivel összhangban e rendelet alkalmazásának időpontjától számított 60 napig a jogosult még hivatkozhat, amennyiben az ilyen jogosult az 1715/90/EGK tanácsi rendelet 14. cikke (3) bekezdése második albekezdésének a) vagy b) pontjában említett szerződést kötött.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes mértékben kötelező és közvetlenül alkalmazandó valamennyi tagállamban.

Kelt Brüsszelben, 1993. április 13-án.

a Bizottság részéről

Christiane Scrivener

a Bizottság tagja

[1] HL L 76., 1993.3.30., 12. o.

[2] HL L 256., 1987.9.7., 1. o.

[3] HL L 365., 1990.12.28., 17. o.

[4] HL L 160., 1990.6.26., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Egyszínű, kötött ruhanemű (95 % pamut, 5 % elasztomer), divatos szabású, hosszú ujjú, amely a test felső részét borítja és derék alatt ér véget. A nyakkivágás nagyon mély, V-alakú. A nyakkivágás szegélye hímzett. A ruhanemű alja és az ujjak vége beszegett (lásd az 514. számú fényképet). | 61061000 | A besorolást a Kombinált Nómenklatúra 1. és 6. általános értelmezési szabályai, valamint a 6106 és a 61061000 KN-kód határozzák meg. Lásd még a Kombinált Nómenklatúra 6106 KN-kódjára vonatkozó magyarázó megjegyzéseit. A ruhanemű eleje nagyon mélyen kivágottnak minősül, mivel a nyakkivágás alatta van a két hónalj közötti képzeletbeli vonalnak. |

2.Két ruhaneműből álló együttes, melynek részei: | | A besorolást a Kombinált Nómenklatúra 1. és 6. általános értelmezési szabályai, a XI. áruosztályhoz tartozó 13. megjegyzés, a 61. árucsoporthoz tartozó alsóruházatra vonatkozó 8. megjegyzés, valamint a 6104, a 610462, a 61046210, a 6109 és a 61091000 KN-kód megfogalmazása, illetve a Harmonizált Rendszer felsőruházatra vonatkozó 6109 vámtarifaszámához fűzött magyarázó megjegyzések határozzák meg. |

a)könnyű, kötött ruhanemű (60 % pamut, 40 % poliészter), amely kétszínű csíkos anyagból készült, hosszú, testhez simuló ujjal, a test felső részét borítja és derék alatt ér véget. Kerek, bordás nyakkivágással, a ruhanemű alja és az ujjak vége beszegett. A ruhanemű alján, mindkét oldalon kb. 6 cm hosszú hasíték látható, amelyet két-két díszgomb fog össze. A ruhaneműt a mell vonalában dekoratív hímzés díszíti (T-ing) (lásd az 520. A számú fényképet); | 61091000 |

b)egyszínű kötött anyagból készült (60 % pamut, 40 % poliészter), deréktól bokáig érő nadrág, rugalmas derékrésszel. A nadrágszár végén a felsőrészen találhatóhoz hasonló díszítőgomb látható (lásd az 520. B számú fényképet). | 61046210 | A pizsamaként való minősítés kizárt, hiszen a ruhanemű nem tekinthető kizárólag vagy alapvetően éjszakai viseletnek. |

3.Könnyű, egyszínű, kötött anyagból készült ruhanemű (65 % poliészter, 35 % pamut). A test felső részét borítja és derék alatt ér véget, rövid ujjú, a ruhaneműhöz tartozik egy zsinórral ellátott kapucni. Nyakkivágása kerek, bordázott, az alja és az ujjak vége beszegett (lásd az 521. számú fényképet). | 61143000 | A besorolást a Kombinált Nómenklatúra 1. és 6. általános értelmezési szabályai, valamint a 6114 és a 61143000 KN-kód megfogalmazása határozzák meg. Ennek a ruhaneműnek a 6109 KN-kód szerinti T-ingként való minősítése a kapucni miatt kizárt. A 6110 KN-kód alapján történő minősítés ugyancsak kizárt, mivel a ruhanemű alja nincs összefogva. |

+++++ TIFF +++++

--------------------------------------------------